Document ID: 31991R3633

ΚΑΝΟΝΙΣΜΟΣ (ΕΟΚ) αριθ. 3633/91 ΤΗΣ ΕΠΙΤΡΟΠΗΣ της 13ης Δεκεμβρίου 1991 για την τροποποίηση του κανονισμού (ΕΟΚ) αριθ. 1799/76 περί λεπτομερειών εφαρμογής των ειδικών μέτρων για τους σπόρους λίνου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 για την πρόβλεψη ειδικών μέτρων για τους σπόρους λίνου (1), όπως τροποποιήθηκε τελευταία από τον κανονισμό (ΕΟΚ) αριθ. 4003/87 (2), και ιδίως το άρθρο 2 παράγραφος 4,
Εκτιμώντας:
ότι το άρθρο 8 παράγραφος 1 πρώτο εδάφιο του κανονισμού (ΕΟΚ) αριθ. 1799/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1224/90 (4), προβλέπει ότι οι παραγωγοί ελαιούχου λίνου υποβάλλουν, το αργότερο στις 15 Ιουνίου κάθε έτους, δήλωση για τις εκτάσεις που έχουν σπαρθεί- ότι, για την καλή λειτουργία του καθεστώτος της ενισχύσεως, η 20ή Μαΐου θα ήταν η καταλληλότερη προθεσμία-
ότι η εν λόγω παράγραφος προβλέπει, στο δεύτερο εδάφιο, για τον παραγωγό τη δυνατότητα να τροποποιήσει το αργότερο στις 15 Ιουνίου τη δηλωθείσα έκταση εάν αυτή αποδειχθεί μεγαλύτερη από τη διαπιστωθείσα έκταση- ότι η 5η Ιουνίου θα είναι μια καταλληλότερη ημερομηνία-
ότι ο κανονισμός (ΕΟΚ) αριθ. 1208/87 της Επιτροπής (5) κατήργησε από απροσεξία, στο άρθρο 9 παράγραφος 1 του κανονισμού (ΕΟΚ) αριθ. 1799/76, τη διάταξη που προέβλεπε, για τους παραγωγούς που δεν θα υπέβαλαν έγκαιρα τη δήλωση συγκομιδής τους, κύρωση ανάλογη με την καθυστέρηση- ότι πρέπει να προβλεφθεί ότι οι εμπορευόμενοι που δεν θα επωφεληθούν από την ενίσχυση με τις εν λόγω συνθήκες μπορούν να υποβάλουν αίτηση ενισχύσεως πριν από μια ημερομηνία που θα καθοριστεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1799/76 τροποποιείται ως εξής:
1. Το άρθρο 8 παράγραφος 1 αντικαθίσταται από το ακόλουθο κείμενο:
"Κάθε παραγωγός ελαιούχου λίνου υποβάλει δήλωση των εκτάσεων που έχουν σπαρθεί, εκτός από περίπτωση ανωτέρας βίας, το αργότερο στις 20 Μαΐου κάθε έτους για την επόμενη περίοδο εμπορίας.
Εάν η διαπιστωθείσα επιφάνεια αποδειχθεί μικρότερη από εκείνη που αναφέρεται στη δήλωση, ο δηλών πρέπει να ανακοινώσει το αργότερο στις 5 Ιουνίου της ίδιας χρονιάς στις αρμόδιες αρχές τα στοιχεία τα σχετικά με τη διαπιστωθείσα έκταση."
2. Στο άρθρο 9 παράγραφος 1 προστίθεται το ακόλουθο εδάφιο:
"Εντούτοις, εκτός από περίπτωση ανωτέρας βίας, εάν η δήλωση συγκομιδής υποβάλεται:
- πριν από το τέλος του μηνός που έπεται εκείνου που αναφέρεται στο προηγούμενο εδάφιο, χορηγείται το 66 % της ενισχύσεως για τους σπόρους λίνου,
- πριν από το τέλος του δευτέρου μηνός που έπεται του εν λόγω μηνός, χορηγείται το 66 % της ενισχύσεως αυτής."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εντούτοις, το άρθρο 1 σημείο 2 εφαρμόζεται από την περίοδο 1986/87 στους ενδιαφερόμενους που υποβάλουν αίτηση πριν από την 1η Απριλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1991.

Labels: 17
6